מקורות למסכת בבא בתרא – דף 30

(1) גמרא כח. – כח: "אמר ר' יוחנן ... הרי אלו ג' שנים", רש"י, תוס', [ספר הערוך ערך צלף (השני)]

(2) בענין דין שור המועד - טור אורח חיים סימן קיד "והר"ם מרוטנבורק ... נוטה לסברת הר"ם", בית יוסף שם, [קובץ הערות הוספה אות ב], [וע"ע שו"ת דעת כהן סימן ח עד "או מטעם עברה גוררת עברה דלהבא"]

יסוד דין חזקת ג' שנים לפי הולכי אושא:

רמב"ן, ריטב"א ד"ה משור המועד, [חי' הר"ן ד"ה מה שור המועד]

בעל המאור ד"ה אלא מעתה

רשב"א ד"ה אלא מעתה כל חזקה

(3) מה ההוה-אמינא והמסקנא בענין חזקה שאין עמה טענה?

רבינו יונה ד"ה אלא מעתה חזקה שאין עמה טענה, ד"ה ופרקי' טעמא מאי

רשב"א ד"ה אלא מעתה כל חזקה

(4) מה ההוה-אמינא והמסקנא בענין מחאה שלא בפניו?

רבינו יונה ד"ה מתקיף לה רב עוירא, ד"ה ופרקי' אפ"ה

רשב"א ד"ה אלא מעתה מחאה שלא בפניו

[חי' הר"ן ד"ה אלא מעתה מחאה שלא בפניו]

[מלחמת ה' כאן]

(5) האם קיימא לן כהולכי אושא? רשב"א ד"ה גירסת ר"ח ז"ל, תוספות רי"ד ד"ה אכלה תלתא פירא

ספר הערוך ערך צלף (ב)

אכלה ג' פירות בג' ימים, כגון תאנה, אכלה ג' פירות ביום אחד, כגון צלף הוי חזקה - פי' צלף יש בו קפריסין ועלין ואביונות, ואף על גב דאביונות אינן עיקר פירא, הני נמי כפרי תאנה הן חשובין - תהוי חזקה.

טור אורח חיים הלכות תפילה סימן קיד

והר"ם מרוטנבורק היה רגיל לומר בשמיני עצרת ברכת אתה גבור תשעים פעמים עד משיב הרוח ומוריד הגשם כנגד ל' יום שאומר אותו ג' פעמים בכל יום ועכשיו אם היה מסופק א"צ לחזור וראייתו מפרק כיצד הרגל (כד א) דאמר גבי שור המועד ריחק נגיחותיו חייב קירב נגיחותיו לא כ"ש ה"נ כיון דאחר ל' יום אם הוא מסופק א"צ לחזור כ"ש צ' פעמים ביום אחד וה"ר פרץ ז"ל כתב לא חזינא לרבנן קשישי דצרפת דעבדי הכי שאין הנדון דומה לראיה דהתם טעמא משום שהוחזק ליגח ואם הוחזק ג' רחוקות כ"ש בג' קרובות אבל גשם שנתקן בתפלה והדבר תלוי בהרגל לשונו לא אמרינן הכי. וא"א הרא"ש ז"ל היה נוטה לסברת הר"ם:

בית יוסף אורח חיים סימן קיד

והר"מ ז"ל (תשב"ץ קטן סי' רכה) היה רגיל לומר בשמיני עצרת ברכת אתה גבור תשעים פעמים וכו'. כן כתב סמ"ק (סי' יא הגהות אות יג) וכתב ה"ר דוד אבודרהם (עמ' קט) שטעמו של ה"ר פרץ משום דשאני גשם שהדבר תלוי בהרגל לשונו ואף על פי שהרגיל לשונו לומר מתחלת אתה גבור עד משיב הרוח לבדו בלא ברכה ראשונה דמגן לא הוי חזקת הרגל כשמתחיל להתפלל בסדר ברכת מגן ואח"כ אתה גבור ורבינו הגדול מהר"י אבוהב ז"ל כתב שטעמו של ה"ר פרץ משום דלא דמי דהתם שהוא לטבע רע שזה השור [הוא נגחן] הנה כשיעשה הנגיחה בקרוב מורה שהוטבע בו זה בקנין מה שאין כן אילו היה עושה אותו בהרחקה שיש לנו לומר בכל אחד מהם מקרה הוא אבל כאן הדבר תלוי בהרגל הלשון והלשון אינו מורגל כל כך כשיעשה דבר אחד בקירוב והרא"ש נוטה לסברת הר"מ ונראה כדבריו שהרי הרגל הלשון אינו אלא מצד הטבע המורגל באדם והרי הוא כמו שור נגח עכ"ל וכיון דכתב רבינו דהרא"ש היה נוטה לסברת הר"מ וגם בסמ"ק לא הביא אלא דברי הר"מ הכי נקטינן:

קובץ הערות סימן פא סעיף ב - ג

ב) דף ס"ה [ע"א] השתא הוא דכחשי. הנה הא דבתלת זימני הוי חזקה, כגון במתו אחיו מחמת מילה [ס"ד ע"ב], היה נראה ביאורו, דבפחות מתלת זימני, אמרינן מקרה הוא שמת התינוק, ואין המקרה הזה שייך לאחיו, אבל אם היה כן בשלשה אחים, אין אומרים שהן שלשה מקרים נפרדים, כי המקרה לא יתמיד, ודבר שהוא תמיד אינו מקרה [ג' פעמים מיקרי תמיד, ולחד מ"ד ב' פעמים], אלא יש לתלות בסבה אחת משותפת לכל השלשה, והסבה הזאת ישנה גם ברביעי, ע"כ אסור למולו. ולפי"ז היה נראה דהדבר מתחזק למפרע. והא דמועד אינו משלם נזק שלם על הנגיחות הראשונות, משום דצריך להתרותו, ולא שייכא התראה למפרע. וא"כ באשה שיש לה וסת, דדיה שעתה ואינה מטמאה מעל"ע [נדה ב' ע"א], היה נראה דאחר שהוקבע הוסת, דיה שעתה גם מראיות הראשונות, וטהרות שנגעה במעל"ע, טהורין למפרע, דעכשיו אגלאי מילתא דגם הראשונות היו מחמת הוסת, אלא שלא נודע לנו עד עכשיו, וכן מוכח ממש"כ בט"ז או"ח סי' ש"א [ס"ק ט"ו], הובא במ"ב שם ס"ק צ"א עיין שם. ולפי"ז קשה הכא, דאמרה השתא הוא דכחשי, ואמאי, כיון דהוחזקה ג' פעמים, הא אגלאי מילתא למפרע. ועוד דא"כ אין כאן חזקת ג' פעמים אלא פעם אחד, ועדיין לא הוחזקה כלל, וצ"ע. [וראיה דנעשה מועד למפרע, מר"פ חזקת הבתים [ב"ב כ"ח ע"א] דהולכי אושא למדו חזקת ג' שנים בקרקע משור המועד, והתם בירור החזקה הוא למפרע, ולא שקנה עכשיו. ואפילו לפירוש תוס' שם [ע"ב ד"ה אלא] בהא דפריך חזקה שאין עמה טענה תיהוי חזקה, משום דמחל לו, י"ל ג"כ דאגלאי מילתא למפרע שמחל לו משעה ראשונה. והנה אפילו אם נאמר בשור, דאינו נעשה מועד רק מכאן ולהבא, היינו דע"י רגילותו ליגח נעשה נגחן, דהרגל נעשה טבע - ושמא שייך לומר כן גם בוסתות, דנשתנה טבעה ע"י ההרגל - אבל בניסת לשלשה ולא היו לה בנים, דהוחזקה שאינה ראויה להוליד מחמת טבעה או מחמת מזלה, אין שום טעם לומר דהוחזקה רק מכאן ולהבא]:

שו"ת דעת כהן (ענייני יורה דעה) סימן ח

בענין רבוי שעורים בחזקת מומר לפסול שחיטה ובירור ד' הרמב"ם בפסול מומר.

א. בענין מומר לעבירה דבעי' שיוחזק, לפוסקים דג"פ בעינן לענין להצריך בדיקת סכין לד' הרמב"ם, אם עשה עבירה פ"א ברבוי שעורים כמו אכל ג' זיתי איסור או גנב ג' חפצים בפ"א, אם מקרי מוחזק בזה.

לכאורה יש לדון מד' הרמב"ם פי"ג מה' מעשר ה"ט איזהו תגר זה שהביא ב' וג' פעמים, אבל אם הביא פ"א אפי' הביא שלש משואות בב"א כו' לא הוחזק תגר. אלמא דבחזקת האדם, שהוא עסוק וקבוע בפעולה א', צריך דוקא שיהי' עושה הדברים ע"י הפסקות באמצע. והכי מסתברא, דבלא סירוגין י"ל שאיזה מקרה גרם לו שעשה פעולה זו, והסיבה גרמה ג"כ הגדלת הפעולה, אבל כשכבר עבר זמן י"ל שנתבטלה סבה זו, ואז אם חזר ושנה ושלש הוי מוחזק. דוגמא לדבר בפ' מי שאחזו (ע' ע"ב), דאמרי' דילמא שיחיא דלאו נקטי' א"נ שיחיא דהן נקטי'. ובאמת נראה קצת סתירה מהא דב"ק כ"ד א', דריחק נגיחותיו חייב קירב נגיחותיו לכש"כ, דסברא פשוטה היא לר"מ עכ"פ דקירב עדיף מריחק, להא דשיחיא דלאו ודהן, דמשמע דבסירוגין עדיף. ונראה דאיכא תרי גוני חזקה: חדא, דממה שעשה ג"פ יש ראי' שהוא מוחזק לכך למפרע, שיש סי' שדבר זה הוא טבעו, ועוד שמאחר שעשה ג"פ נתחנך בכך והורגל בזה וקנה טבע זו. ונפ"מ, כשאנו תולין בסבה אחת, שגרמה כל אותן הג"פ, שאם נאמר שהחזקה באה מפני שהורגל עי"ז מה לי אם פעם א' גרמה סבה אחת, מ"מ כבר נתחנך בזה, אבל להביא ראי' מזה על טבעו של האדם א"א, די"ל דוקא סבה זו גרמה. ולפ"ז נאמר, דפלוגתא דר"מ ור"י, אם קירב נגיחותיו עדיף או ריחק עדיף, תלוי' בזה, דר"מ ס"ל דעיקר ההעדאה הוא ע"י מה שבג"פ נתחנך להעדאה, וא"כ בקירב החנוך פועל יותר, ור"י ס"ל דעיקר ההעדאה תלוי במה שע"י ג"פ מוכח שטבעו כך, וא"כ ע"י קירוב י"ל דסבה אחת גרמה יותר מע"י ריחוק.

ועפ"ז ניחא מה שהקשו המג"א והט"ז סי' קי"ד סקי"ג, ע"ד הר"מ בהגה"מ, בענין הזכרת משיב הרוח דיליף מקירב נגיחותיו, והקשו דהרי קיי"ל כר"י דקירב גרע, ולפ"ד י"ל דבאמת מצינו דסירוגין עדיפא, כה"ג דמי שאחזו, אלא דר"י ס"ל דתלוי בגילוי טבע ור"מ ס"ל דתלוי בהרגל, וא"כ בענין משיב הרוח, דודאי תלוי בהרגל, לכ"ע קירב עדיף. (ולפ"ז י"ל, דדוקא בבע"ח דאין להם דעת, פועל ההרגל וקירב עדיף, אבל באדם עיקר החזקה הוא בקביעת ידיעתנו פסולו בטבעו, י"ל דקירב גרע שלא הי' לו שהות להתישב בינתים ולא הוחזק). וי"ל שזוהי כונת המג"א שם, בתי' אהא דתענית כ"א, דאי' שם דרוקרת עיר המוציאה ה' מאות רגלי ויצאו ממנה ג' מתים ביום א', גזר ר"נ בר"ח תעניתא אמר רנב"י כמאן כר"מ דאמר קירב נגיחותיו לכש"כ. ואולי ר"מ ס"ל באמת, לכה"פ אליבא דרנבר"ח, דאפי' בלא טעם הרגל ג"כ קירב עדיף, אלא דבהא לא קיי"ל כותי', אבל כשתלוי בהרגל שיפעול להבא מודים כ"ע לר"מ דקירב עדיף. ואייעודי גברא לרשע י"ל דאינו מטעם ההרגל דלהבא, כ"א גילוי טבעו שנתגלה טבע רשעו, ועפ"ז י"ל דריחק עדיף. אמנם יש לדון דאתאן עלה מטעם עברה גוררת עברה, ודוקא כשעשה העברה בפועל אמרינן דעי"ז תופקר אצלו כהת"כ (לפי סברת הרא"ש שכ' הב"י בטעמא דהרמב"ם, דכיון דהופקרה אצלו מצוה אחת חיישינן שאינו מדקדק בכל המצות), והוא ג"כ מטעם הרגל. א"כ לפ"מ שבארנו בדהגה"מ, דבענין השייך להרגל לכו"ע קירב עדיף, י"ל דה"נ קירב עדיף, שהרי עברה גוררת עברה עכ"פ. אך דבר זה עצמו צריך תלמוד, אי הוי מטעם גילוי טבע, דוגמת חזקה דמעיקרא, או מטעם עברה גוררת עברה דלהבא.